Akoestiek Musiek | Akoestiese Bruilofsmusiek | Gauteng
Op 21 Desember 2012 was daar sprake dat die wêreld sou eindig - dit was heel gepas die begin van 'n ongelooflike avontuur saam en die einde van ons aparte enkellopende lewens - Die dag toe ons getroud is. Ons het mekaar 10 jaar gelede in die kerk-orkes ontmoet, saam musiek begin maak & sedertdien nog nie opgehou om die pad saam te bly stap nie.
" Tyd staan stil by jou, in jou arms toegevou. Ek dans graag saam jou tot die son opkom & die
daglig wink om huistoe te kom. "
~ Balke Toe
Die deuntjies wat ons sing
Akoestiek. is 'n afrikaanse bruilofsduo & geniet dit om bruilofsfeeste met akoestiese verwerkings & oorspronklike musiek in te kleur & om 'n gepaste atmosfeer te skep om die fokus op die mooi van die huwelik te vestig. Ons is absoluut mal oor troues. Die huwelik is vir ons so spesiaal & dit verskaf ons groot vreugde om musiek oor die liefde te skryf & mense te inspireer om weer daarin te glo. Ons sing liefdesdeuntjies - van dié soort wat jou 'n knop in die keel gee, tot dié wat jou voete laat juk om te skoffel. Kliek gerus hieronder om na ons musiek te gaan luister.
Luister na Akoestiek.
Akoestiese Musiek spesiaal vir jou troudag. Ons skep 'n gepaste atmosfeer om die fokus op die mooi van die huwelik te vestig.
Voor die seremonie is ons daar om die atmosfeer vir die groot oomblik te skep, die gaste te verwelkom & 'n sterk arm aan die afwagtende bruidegom te verleen. Soms koop ons bietjie ekstra tyd vir die bruid vir daardie laaste mooimaak & dan neem ons almal op reis deur die bruid, met haar aankoms, na die kansel toe te vergesel & die beloftes & ringe onvergeetlik met die bruidspaar se keuses van gunsteling liedjies in te kleur.
Canapés & Fotografie
Terwyl die bruidspaar die kosbare oomblikke van hulle spesiale dag saam met die fotograaf vasvang, vermaak ons graag die gaste met akoestiese musiek om die tyd ongesiens te laat verby gly & die feestelikheid te laat voortduur totdat die bruidspaar hul gaste weer met die onthaal as Mnr. & Mev. ontmoet.
Canapés & Fotografie Plus
Indien die bruidspaar 'n klein bietjie meer speling wil toelaat om die kosbare oomblikke van hulle spesiale dag saam met die fotograaf vas te vang, bied ons graag verlengde vermaak vir die gaste terwyl hulle gesellig aan 'n heerlike eethappie smul & rustig akoestiese musiek geniet.
Seremonie & Canapés Kombinasie
Vir die bruidspare wat deurlopende akoestiese musiek spesiaal vir hul troudag wil boek, bied ons 'n kombinasie-pakket wat vir akoestiese liefdesmusiek tydens die Seremonie asook die Canapés teen 'n verlaagde prys sal sorg.
Vul gerus die onderstaande inligtingsvorm in om ons Pakkette & Pryse
spoedig by jou gekose e-pos adres te ontvang
Word deel van ons YouTube familie & bly op hoogte van nuwe musiek-vrystellings.
Kry die nuutste akoestiese vrystellings op iTunes & Amazon.
Akoestiek - Belofte
Akoestiek - Balke Toe
Akoestiek - Hawe
Akoestiek - Hallo
Kontak ons gerus vir meer inligting, met enige navrae, vir 'n persoonlike kwotasie asook om ons beskikbaarheid vir jou troudag vas te stel.
079 521 0473
Ons deel graag nuwe musiek, nuus & spesiale aanbiedinge op sosiale media. Volg ons gerus op enige van hierdie bekende sosiale media platforms ~
Akoestiek Musiek | @akoestiek.musiek
Ons is trotse lede van top aanlyn-troubeplanners & gidse soos Mooi Troues ~ Maak gerus van hierdie puik platform gebruik om jou droomdag te beplan.